Document ID: /roh_data/filtered/fineweb-2-filterrobots_roh.jsonl.gz/54839

La cumissiun da concurrenza ha approvà che las duas interpresas da transport Planzer e Camion-Transport pon sa participar vi da SBB Cargo, l’interpresa affiliada da las Viafiers federalas.
La cumissiun da concurrenza è vegnida a la conclusiun che la concurrenza na vegnia betg dismessa cun questa participaziun. Il december passà aveva la cumissiun da concurrenza annunzià da vulair examinar questa participaziun a moda pli detagliada.
Damain traffic sin via
Finamira da la participaziun èsi da vegnir cun dapli traffic da vitgira sin las rodaglias empè da la via. Planzer e Camion-Transport vulan sa participar cun fin a 35% vi da SBB Cargo.
La SBB beneventa la decisiun da la cumissiun en ina communicaziun.